
N Á V R H

U Z N E S E N I E
Národnej rady Slovenskej republiky

z .................. 2010

k určeniu výborov Národnej rady Slovenskej republiky  na plnenie úloh vyplývajúcich z príslušných zákonov (tlač 35)


	Národná rada Slovenskej republiky
	
	v súlade s § 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

A.	u r č u j e

1.	podľa § 30 ods. 1, 2, 5 a 6 zákona č. 85/2005 Z. z. o politických stranách a politických hnutiach v znení neskorších predpisov

Výbor Národnej rady Slovenskej republiky pre financie a rozpočet,

aby ako poverený orgán plnil úlohy vyplývajúce z uvedených ustanovení zákona,

2.	podľa § 24 ods. 1 a 2 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov a podľa 
§ 119 ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov

Ústavnoprávny výbor Národnej rady Slovenskej republiky,
	
aby pripravoval návrhy kandidátov na voľbu členov Súdnej rady Slovenskej republiky a návrhy na voľbu kandidátov na sudcov disciplinárneho súdu a vykonával ďalšie oprávnenia,





3.	podľa § 34 ods. 5, § 37 ods. 1 a § 40 ods. 1 a 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

Výbor Národnej rady Slovenskej republiky pre hospodárstvo, výstavbu 
a dopravu,

aby ako príslušný výbor plnil úlohy vyplývajúce z uvedených ustanovení zákona,

4.	podľa § 9 ods. 4 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov

Výbor Národnej rady Slovenskej republiky pre hospodárstvo, výstavbu 
a dopravu,
	
aby pripravoval návrhy na voľbu kandidátov na vymenovanie za členov Rady pre reguláciu,

5.	podľa § 34a a ods. 3 a 4 a podľa § 35a ods. 1 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov 

Výbor Národnej rady Slovenskej republiky pre pôdohospodárstvo a životné prostredie,

aby ako poverený orgán plnil úlohy vyplývajúce z uvedených ustanovení zákona a aby pripravoval návrhy kandidátov na voľbu členov Rady Slovenského pozemkového fondu a vykonával ďalšie opatrenia,

6.	podľa § 6, § 12, § 14 a § 22 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov

Výbor Národnej rady Slovenskej republiky pre ľudské práva a národnostné menšiny,

aby ako poverený orgán plnil úlohy vyplývajúce z uvedených ustanovení zákona,

7.	podľa § 17 ods. 7, § 19 ods. 5 a § 20 ods. 5  zákona č. 564/2001 Z. z. o verejnom ochrancovi práv v znení neskorších predpisov 

Výbor Národnej rady Slovenskej republiky pre ľudské práva a národnostné menšiny,

aby ako poverený orgán prerokúval oznámenia verejného ochrancu práv,

8.	podľa § 9 ods. 1, 3 a 4 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov

Výbor Národnej rady Slovenskej republiky pre obranu a bezpečnosť,

aby ako poverený orgán plnil úlohy a vykonával kontrolnú činnosť vyplývajúcu z uvedeného zákona,
9.	podľa § 6 ods. 2 a § 12 ods. 3 zákona č. 308/2000 Z. z. o vysielaní a retransmisii v znení neskorších predpisov, podľa § 9 ods. 2, § 14 ods. 9 a § 16 ods. 1 zákona č. 619/2003 Z. z. o Slovenskom rozhlase v znení neskorších predpisov a podľa § 9 ods. 2, § 14 ods. 9 a § 16 ods. 1  zákona č. 16/2004 Z. z. o Slovenskej televízii v znení neskorších predpisov

Výbor Národnej rady Slovenskej republiky pre kultúru a médiá,

aby ako príslušný výbor plnil úlohy, vyplývajúce z uvedených ustanovení zákonov,

10.		podľa § 16 ods. 1 zákona č. 522/2008 Z. z. o vyznamenaniach Slovenskej republiky

Výbor Národnej rady Slovenskej republiky pre kultúru a médiá,

aby ako príslušný výbor v súlade s postupom pri podávaní podnetov a predkladaní návrhov na udelenie štátnych vyznamenaní schváleného uznesením Národnej rady Slovenskej republiky z 29. apríla 2009 č. 1451, pripravoval návrhy Národnej rady Slovenskej republiky na udelenie štátneho vyznamenania,

11.	podľa § 123 ods. 3 písm. a), b) a c) a ods. 4 zákona č. 461/2003 Z. z. o sociálnom poistení v znení neskorších predpisov

Výbor Národnej rady Slovenskej republiky pre sociálne veci,
			
aby ako príslušný výbor pripravoval návrhy kandidátov na voľbu členov Dozornej rady Sociálnej poisťovne;

B.	p o v e r u j e

1.	podľa § 4 ods. 1 písm. h) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov

Výbor Národnej rady Slovenskej republiky pre hospodárstvo, výstavbu a dopravu

ako orgán na prerokovanie a zaujatie stanoviska k správe Úradu jadrového dozoru Slovenskej republiky o stave jadrovej bezpečnosti jadrových zariadení na území Slovenskej republiky a o činnosti úradu,

2.	podľa § 4 písm. e) zákona č. 200/1997 Z. z. o Študentskom pôžičkovom fonde v znení neskorších predpisov

Výbor Národnej rady Slovenskej republiky pre vzdelávanie, vedu, mládež
a šport 

ako orgán na prerokovanie a zaujatie stanoviska k výročnej správe o činnosti a hospodárení Študentského pôžičkového fondu vrátane účtovnej závierky,




3.	podľa § 4 písm. e) zákona č. 471/2002 Z. z. o Pôžičkovom fonde pre začínajúcich pedagógov 

Výbor Národnej rady Slovenskej republiky pre vzdelávanie, vedu, mládež 
a šport 

ako orgán na prerokovanie a zaujatie stanoviska k výročnej správe o činnosti a hospodárení Pôžičkového fondu pre začínajúcich pedagógov vrátane účtovnej závierky,

4.	podľa § 8 ods. 2 zákona č. 619/2003 Z. z. o Slovenskom rozhlase v znení neskorších predpisov
		
Výbor Národnej rady Slovenskej republiky pre kultúru a médiá

ako orgán na prerokovanie a zaujatie stanoviska k správe o činnosti Rozhlasovej rady, činnosti Dozornej komisie a výročnej správe o činnosti Slovenského rozhlasu,

5.	podľa § 8 ods. 2 zákona č. 16/2004 Z. z. o Slovenskej televízii v znení neskorších predpisov
		
Výbor Národnej rady Slovenskej republiky pre kultúru a médiá

ako orgán na prerokovanie a zaujatie stanoviska k správe o činnosti Rady Slovenskej televízie, činnosti Dozornej komisie a výročnej správe o činnosti Slovenskej televízie,

6.	podľa § 65b zákona Národnej rady Slovenskej republiky č. 164/1996 
Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Výbor Národnej rady Slovenskej republiky pre hospodárstvo, výstavbu a dopravu

ako orgán na prerokovanie a zaujatie stanoviska k správe o činnosti a hospodárení Úradu pre reguláciu železničnej dopravy.




Bratislava júl 2010

PREDKLADACIA  SPRÁVA


	Národná rada Slovenskej republiky v súvislosti so začiatkom V. volebného obdobia na zabezpečenie úloh, vyplývajúcich z príslušných zákonov týmto uznesením určuje a poveruje výbory ako svoje kontrolné orgány prerokovaním predkladaných materiálov a plnením úloh vyplývajúcich z príslušných zákonov.
	
Politické strany alebo politické hnutia sú povinné vyhotovovať výročnú správu za predchádzajúci kalendárny rok. Výročné správy za predchádzajúci kalendárny rok predkladajú Národnej rade SR každoročne najneskôr do 30. apríla v listinnej 
a v elektronickej podobe. Výročná správa strany je verejná a možno do nej nahliadnuť, robiť z nej výpis, odpis alebo kópiu v Národnej rade SR, alebo v jej poverenom orgáne v zmysle zákona č. 85/2005 Z. z. o politických stranách a politických hnutiach v znení neskorších predpisov. 

	Národná rada SR podľa príslušných ustanovení zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov volí členov Súdnej rady Slovenskej republiky. Podľa zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov Národná rada SR schvaľuje návrhy na voľbu kandidátov na sudcov disciplinárneho súdu a predkladá ich Súdnej rade Slovenskej republiky. Určuje sa výbor, aby tieto návrhy pripravil a predložil ich Národnej rade SR.

	Podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov sa určuje výbor, aby plnil úlohy vyplývajúce z príslušných ustanovení tohto zákona a predkladal Národnej rade SR personálne návrhy na zloženie Dozornej rady Fondu národného majetku a plnil úlohy vyplývajúce z kontrolnej činnosti.

	Podľa zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov Národná rada SR schvaľuje návrhy kandidátov na vymenovanie za členov Rady pre reguláciu a predkladá ich prezidentovi Slovenskej republiky. Určuje sa príslušný výbor na prípravu návrhov a ich predloženie Národnej rade SR.

	Pozemkový fond podľa zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a pozemkových spoločenstvách predkladá na prerokovanie výboru Národnej rady Slovenskej republiky účtovnú závierku a Národnej rade výročnú správu. Určuje sa príslušný výbor, aby plnil úlohy vyplývajúce z tohto zákona a aby v súlade s § 35a ods. 1 zákona pripravoval návrhy kandidátov na voľbu členov Rady Slovenského pozemkového fondu. 

V súlade s príslušnými ustanoveniami zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov sa určuje výbor, ktorý vyslovuje súhlas s návrhom Slovenskej informačnej služby alebo Ministerstva obrany SR na vyňatie dokumentov, ktoré vznikli činnosťou bezpečnostných zložiek v období od 18. apríla 1939 
do 31. decembra 1989 zo sprístupnenia a zverejnenia. Určený výbor ďalej sleduje 
a vyhodnocuje skutočnosti, ktoré sa týkajú rozsahu a úplnosti sprístupňovania dokumentov. Určenému výboru § 12 uvedeného zákona ukladá predkladať Národnej rade SR návrhy na kandidátov na voľbu a odvolanie predsedu a štyroch členov Správnej rady Ústavu pamäti národa a dvoch členov Dozornej rady Ústavu pamäti národa. Určený výbor prerokúva aj návrh rozpočtu a ročnú účtovnú uzávierku ústavu a zaujíma stanovisko k výročnej správe ústavu. 

	Podľa zákona č. 564/2001 Z. z. o verejnom ochrancovi práv v znení neskorších predpisov verejný ochranca práv oznamuje Národnej rade  SR alebo ňou poverenému orgánu, ak považuje opatrenia orgánu verejnej správy alebo vlády Slovenskej republiky vykonané na jeho žiadosť za nedostatočné.

	Národná rada SR na uplatnenie svojej ústavnej kontrolnej  pôsobnosti podľa zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov dva razy ročne  prerokuje správu výboru povereného kontrolovaním použitia informačno-technických prostriedkov o stave ich použitia. Určuje sa výbor, aby plnil úlohy vyplývajúce z tohto zákona a podával Národnej rade SR správu o stave použitia informačno-technických prostriedkov.

	Národná rada SR podľa príslušných ustanovení zákona č. 308/2000 Z. z. o vysielaní a retransmisii, zákona č. 619/2003 Z. z. o Slovenskom rozhlase a zákona č. 16/2004 Z. z. o Slovenskej televízii volí 9 členov Rady pre vysielanie a retransmisiu, 15 členov Rozhlasovej rady a člena Dozornej komisie Slovenského rozhlasu, 15 členov Rady Slovenskej televízie a člena Dozornej komisie Slovenskej televízie. Určuje sa príslušný výbor, aby tieto návrhy pripravil a predložil ich Národnej rade SR. 

	Národná rada Slovenskej republiky podľa § 16 ods. 1 zákona č. 522/2008 Z. z. o vyznamenaniach Slovenskej republiky predkladá prezidentovi Slovenskej republiky návrhy na udelenie štátneho vyznamenania. Určuje sa príslušný výbor, aby plnil úlohy vyplývajúce zo zákona č. 522/2008 Z. z. v súlade s postupom pri podávaní podnetov a predkladaní návrhov na udelenie štátnych vyznamenaní, ktorý schválila Národná rada svojím uznesením z 29. apríla 2009 č. 1451.

	Národná rada SR podľa príslušných ustanovení zákona č. 461/2003 Z. z. o sociálnom poistení v znení neskorších predpisov volí 14 členov Dozornej rady Sociálnej poisťovne. Určuje sa výbor, aby pripravil návrhy v súlade s § 123 ods. 3 písm. a) a b) uvedeného zákona a predložil ich Národnej rade SR.

Úrad jadrového dozoru Slovenskej republiky podľa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov jedenkrát ročne predkladá vláde Slovenskej republiky a následne Národnej rade SR správu o stave jadrovej


bezpečnosti jadrových zariadení na území Slovenskej republiky a o svojej činnosti. Poveruje sa orgán Národnej rady SR, ktorý vo svojej pôsobnosti bude prerokúvať a zaujímať stanovisko k predkladanej správe bez ďalšieho prerokúvania v Národnej rade SR.
	
	Rada Študentského pôžičkového fondu podľa zákona č. 200/1997 Z. z. o Študentskom pôžičkovom fonde v znení neskorších predpisov schvaľuje výročnú správu o činnosti a hospodárení fondu vrátane účtovnej závierky a predkladá ju Národnej rade SR. Poveruje sa orgán Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko bez ďalšieho prerokúvania v Národnej rade SR.
	
	Rada Pôžičkového fondu pre začínajúcich pedagógov podľa zákona 
č. 471/2002 Z. z. o Pôžičkovom fonde pre začínajúcich pedagógov schvaľuje výročnú správu o činnosti a hospodárení fondu vrátane účtovnej závierky a predkladá ju Národnej rade SR. Poveruje sa orgán Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko bez ďalšieho prerokúvania v Národnej rade SR.

Rozhlasová rada je povinná podľa zákona č. 619/2003 Z. z. o Slovenskom  rozhlase predložiť každoročne Národnej rade SR správu o svojej činnosti, o činnosti dozornej komisie a výročnú správu o činnosti Slovenského rozhlasu. Poveruje sa orgán Národnej rady SR, ktorý vo svojej pôsobnosti bude prerokúvať a zaujímať stanovisko k predkladanej správe bez ďalšieho prerokúvania v Národnej rade SR.

Rada Slovenskej televízie je povinná podľa zákona č. 16/2004 Z. z. o Slovenskej televízii predložiť každoročne Národnej rade SR správu o svojej činnosti, o činnosti dozornej komisie a výročnú správu o činnosti Slovenskej televízie. Poveruje sa orgán Národnej rady SR, ktorý vo svojej pôsobnosti bude prerokúvať a zaujímať stanovisko k predkladanej správe bez ďalšieho prerokúvania v Národnej rade SR.

	Podľa zákona Národnej rady SR č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov Úrad pre reguláciu železničnej dopravy predkladá Národnej rade SR do 31. mája nasledujúceho roka správu o činnosti a hospodárení úradu. Poveruje sa orgán Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko bez ďalšieho prerokúvania v Národnej rade SR.

